Mohd Noor Bin Ibrahim

Dato' Haji Mohd Noor Bin Dato' Haji Ibrahim (1905 - 1987) dilantik sebagai mufti negeri Kelantan pada 1 Mei, 1968 bagi mengantikan Dato' Haji Ahmad Maher bin Haji Ismail, mufti negeri pada masa itu yang baru meninggal dunia. Dato' Haji Mohd Noor yang merupakan anak kepada Haji Ibrahim Yusuff ini dilahirkan pada 20 Ogos, 1905 di Kota Bharu, Kelantan. Beliau menjadi mufti bagi negeri Kelantan sehingga beliau meninggal dunia pada 13 Februari, 1987

Latar belakang 
Beliau mendapat pendidikan awal di Madrasah Muhammadiah, dan kemudian melanjutkan pelajaran di Mekah pada tahun 1923. Selepas pulang ke Kelantan, beliau telah dilantik sebagai Qadhi Besar Kelantan pada tahun 1937, dan pernah memangku jawatan Mufti Khas di antara 1 September, 1941 sehingga 28 Oktober, 1944, sebelum jawatan ini kemudian dihapuskan. Bermula tahun 1949 sehingga pertengahan 1965, beliau menjadi guru di Jami’ Merbau al-Ismail (kini Maahad Muhammadi). Pada pertengahan 1965 sehingga April 1968, beliau bekerja di Masjid Negara Kuala Lumpur, dengan berkhidmat sebagai guru di Kelas Tahfiz al-Qur’an yang baru ditubuhkan (kini Dar-al-Qur’an).

Rujukan

Pautan luar 
 SEJARAH DAN PERKEMBANGAN INSTITUSI FATWA DI NEGERI KELANTAN, PDF- Oleh Noor Naemah Abd. Rahman
 Dato Haji Mohd Noor Bin Ibrahim di laman jpn.kelantan

Kelahiran 1905
Kematian 1987
Orang dari Kelantan